Marele declin al creșterii economice din România în 2024, susținută doar de consum și gâtuită de împrumuturi făcute de Guvern pentru a „petici” deficitul
Privind înapoi la datele creșterii economice a României din 2024, situația pare să se fi schimbat dramatic față de ultimii ani. Economia țării noastre a fost susținută aproape exclusiv de consum, pe fondul majorării salariilor și pensiilor, iar în același timp a fost și sufocată de un nivel record al împrumuturilor guvernamentale, menite să compenseze din mers deficitul bugetar în creștere și să refinanțeze încontinuu datoria publică.